joelniklaus/EU_Wikipedias huggingface dataset:
Djūka Universitāte

Djūka Universitāte (Duke University) ir uz pētniecību orientēta privāta universitāte. Tā atrodas Daremā, Ziemeļkarolīnas štatā.

Vēsture 
Dibināta 1838. gadā Trinitijas pilsētā Ziemeļkarolīnā kā privāta metodistu un kvēkeru Savienības institūta biedrības Brauna skola (Brown's Schoolhouse of the Union Institute Society), 1841. gadā to pārdēvēja par Savienības institūta akadēmiju (Union Institute Academy), 1851. gadā par Normālo koledžu (Normal College), 1859. gadā par Trinitijas koledžu (Trinity College).

1892. gadā to pārcēla uz tagadējo atrašanās vietu un 1924. gadā nosauca tabakas rūpnieka Vašingtona Djūka vādā.

Atsauces

Ārējās saites 

 
 

Universitātes ASV
Vaits

Vaits var būt:

 Alens Kempbels Vaits (Alain Campbell White), ASV šaha problēmists un botāniķis (1880—1951);
 Bens Vaits (Ben White), angļu futbolists (1997);
 Džordijs Vaits (Jeordie White), ASV mūziķis (1971);
 Edvards Vaits (Edward White), ASV kosmonauts (1930—1967);
 Kolins Vaits (Colin White), ASV hokejists (1997);
 Leslijs Vaits (Leslie White), ASV  antropologs, vēstures filozofs un neoevolucionists (1900—1975);
 Patriks Vaits (Patrick White), Austrālijas rakstnieks (1912—1990);
 Roberts Vaits (Robert White), ASV lidotājs (1924—2010).

Uzvārdi
35 mm filma

35 mm filmiņas nosaukuma pamatā ir šīs filmiņas izmērs, šī izmēra filmiņu visvairāk lieto fotografēšanā (135 filma) un filmēšanā. Tā nosacīti ir palikusi tāda pati, kopš to 1892. gadā izgudroja Viljams Diksons (William Dickson) un Tomass Edisons, un to uzreiz savās kinolentēs izmantoja Džordžs Īstmens (George Eastman). Fotoaparāta filmiņa ir sagriezta ik pēc 35 milimetriem (mm) - no kā arī radies šīs filmiņas nosaukums. Standarta filmiņās katra kadra sānos ir pa četriem caurumiem jeb perforācijām.

Filmu un video tehnoloģija
Kompaktkasete

Kompaktkasete () jeb audiokasete, sarunvalodā bieži vien saukta vienkārši par kaseti, ir audiosignāla ieraksta nesējs, kas veidots no magnētiskās lentas, kura ievietota neliela izmēra korpusā. Tajā iespējams ierakstīt mūziku un citu skaņu, kuru var atskaņot kasešu magnetofonā.

Kompaktkasetes standartu 1960. gadu sākumā izstrādāja Nīderlandes uzņēmums Philips, un 1963. gadā to laida tirdzniecībā, nosaucot par "Compact Cassette".
Pirmie ieraksti nebija ar īpaši augstu kvalitāti, un kasetes sākotnēji izmantoja diktofonos. Tikai 1970. gados kompaktkasete tika uzlabota, un tā strauji kļuva populāra mūzikas klausītāju aprindās.

Mūsdienās kompaktkasetes vairs nav tik populāras, tās ir aizstājuši dažādu veidu kompaktdiski.

Skaņas saglabāšana
Degslāneklis

Degslāneklis jeb degakmens ir sīkgraudains nogulumiezis, kura sastāvā ir minerāli (dolomīts, kvarcs, kaolinīts u.c.) un kerogēns (cietu organisku ķīmisku savienojumu maisījums). Tas ir arī derīgais izraktenis, kas ir jo vērtīgāks, jo vairāk tā sastāvā ir kerogēna. Pēc organiskās daļas ķīmiskā sastāva degslāneklis ir ļoti līdzīgs naftai. Tas ir veidojies 450 miljonus gadu no dzīvnieku un augu  atliekām. 

Degakmens sastopams daudzās pasaules vietās. Lielākās degslānakļa atradnes ir ASV (Kolorādo, Vaiomingas, Jūtas štatos). Ievērojams daudzums sastopams arī Krievijā, Kongo, Brazīlijā, Itālijā, Marokā. Degakmens sastopams arī Igaunijas ziemeļaustrumos, kur to izmanto par kurināmo elektroenerģijas ieguvei, kā arī par ķīmiskās rūpniecības izejvielu.

Ārējās saites 

Degizrakteņi
Organiski minerāli
Eļļas
Nafta
Nogulumieži
Duriāns

Duriāns ir malvu dzimtas Durio ģints koku auglis ar izteiktu smaržu, precīzāk, smaku. Ļoti daudziem cilvēkiem nepatīk šī smaka, bet savukārt ļoti garšo. Par šo augli mēdz teikt tā: "Smaržo kā ellē, bet garšo kā debesīs".

Ārējās saites 

Augļi
Malvu dzimta
Abolicionisms

Abolicionisms (, no  — ‘atcelšana, likvidēšana’) ir sabiedriska kustība par kāda likuma vai paražas atcelšanu.

Pazīstami gadījumi, kad kaut kas ticis atcelts ir bijuši:
 verdzība — skatīt abolicionisms (kustība par verdzības atcelšanu);
 dažādu monarhiju likvidēšana;
 Padomju Savienības likvidēšana;
 alkohola aizliegums.

Tēmas, kurās tiek apspriesta iespējama atcelšana jeb likvidēšana:
 ciešanas; skatīt arī: abolicionisms (bioētika)
 nāvessods
 deportācija
 ieslodzījums
 sudzisms
 aborts
 šaujamieroču turēšana
 reliģija
 nacionālisms
 prostitūcija
 anarhisms (valdības atcelšana)
 dzīvnieku kā īpašuma statusa atcelšana; skatīt abolicionisms (dzīvnieku tiesības)

Atsauces 

Tieslietas
Enārbora

Enārbora (Ann Arbor) ir ASV pilsēta, kura atrodas Mičiganas štata Vaštenovas apgabalā (Washtenaw County). Tā ir štata septītā lielākā pilsēta pēc iedzīvotāju skaita (2000. gadā dzīvoja 114 024 iedzīvotāji), no kuriem 32% ir universitātes un koledžas studenti. Enārborā atrodas Mičiganas Universitāte.

Atsauces 

Mičiganas pilsētas
Kotonu

Kotonu ir Beninas diplomātiskā un administratīvā galvaspilsēta. Valsts oficiālā galvaspilsēta ir Portonovo. Kotonu atrodas valsts dienvidu daļā pie Gvinejas līča. Pilsētā dzīvo 779 314 iedzīvotāji.

Ārējās saites 

 Kotonu mājaslapa

Āfrikas galvaspilsētas
Beninas pilsētas
Kingstona

Kingstona ir Jamaikas galvaspilsēta un lielākā angļvalodīgā pilsēta Karību jūras salās. Kingstonā atrodas Jamaikas valdība mītne, bet pati Jamaikas sadalīta 14 pagastos. Kingstona dibināta 1692. gadā pēc tam, kad zemestrīce bija izpostījusi lielāko daļu no tālaika galvaspilsētas Portrojālas. Kingstona atrodas pie vienas no lielākajām dabiskajām ostām pasaulē un tai pāri slejas augstiene. Kingstona ir ostas pilsēta un rūpniecības centrs, kur ražo apģērbus un pārtikas preces. Tā ir iecienīta pieturvieta kruīzu kuģiem. Pilsētas arhitektūru veido gan koloniālā stila ēkas un augstceltnes, gan bagātas savrupmājas un nabadzīgi grausti. Trūcīgajos Kingstonas rajonos radās regejs, un regeja mūziķis Bobs Mārlijs kļuva par vienu no pasaules slavenākajiem jamaikiešiem. Kingstonā dzīvo 925 000 iedzīvotāji.

Ārējās saites 

Ziemeļamerikas galvaspilsētas
Jamaikas pilsētas
Starptautiskie automobiļu reģistrācijas kodi

Starptautiskie automobiļu reģistrācijas kodi (arī IVR kodi) tiek lietoti, lai atpazītu automobiļu reģistrācijas valsti. Parasti šie kodi tiek attēloti kapitālraksta burtiem ovālas formas uzlīmē, kas piestiprināma auto aizmugurē.

Kodu piešķiršanu regulē Apvienoto Nāciju Organizācija kā "Automobiļu atšķirības zīmes starptautiskajā satiksmē", pamatojoties uz ANO 1949. gada Ženēvas Ceļu satiksmes konvenciju un 1968. gada Vīnes Ceļu satiksmes konvenciju. Daudzi kodi sakrīt ar ISO 3166-1 divburtu vai trīsburtu kodiem.

Eiropas Savienībā ovālās atšķirības zīmes nav nepieciešamas, jo šis kods attēlots uz standarta automobīļu reģistrācijas numuriem.

Piezīme: ar zvaigznīti (*) atzīmēti neoficiālie kodi.

Vēsturiskie kodi

Atsauces

Ārējās saites 

 UN Economic Commission for Europe, Working Party on Road Transport (WP.11)
 Distinguishing Signs used on Vehicles in International Traffic
 http://www.unece.org/trans/conventn/Distsigns_Sept2003.pdf

Starptautiskie automobiļu reģistrācijas kodi
Itālijas futbola čempionāta A sērija

Itālijas futbola čempionāta A sērija jeb Serie A (oficiāli zināma kā Serie A TIM) ir augstākā profesionālā futbola līga Itālijā. Tā tiek uzskatīta par vienu no pasaules spēcīgākajām līgām. Šobrīd (2022) A sērija pēc UEFA koeficienta ieņemot trešo vietu Eiropā aiz Spānijas La Liga, un Anglijas Premjerlīgas bet atstājot aiz sevis Vācijas Bundeslīgu. UEFA Čempionu līgas kausu visbiežāk ir izcīnījusi kāda A sērijas komanda. Kopumā itāļu klubi finālu ir sasnieguši 25 reizes un izcīnījuši 11 kausus.

Klubi 2022.—2023. gada sezonā

Atsauces

Ārējās saites
Alesandro Del Pjēro

Alesandro Del Pjēro (; dzimis , Koneljano, Itālijā) ir itāļu bijušais futbolists. Viņš ir izcīnījis FIFA Pasaules kausu 2006. gadā. Viņš bija Turīnas "Juventus" kluba kapteinis un tajā spēlēja no 1993. līdz 2012. gadam.

2004. gadā Pele viņu iekļāva savā FIFA 100 sarakstā kā vienu no 125 labākajiem futbolistiem futbola vēsturē.

Sasniegumi 
Juventus

 Itālijas Serie A: 1994–95, 1996–97, 1997–98, 2001–02, 2002–03, 2011–12
 Itālijas Serie B: 2006–07
 Coppa Italia: 1994–95
 Supercoppa Italiana: 1995, 1997, 2002, 2003
 UEFA Čempionu līga: 1995–96
 UEFA Superkauss: 1996
 Starpkontinentālais kauss: 1996
 UEFA Intertoto kauss: 1999

Itālija

 FIFA Pasaules kauss: 2006

Individuālie sasniegumi

 Itālijas Serie A gada labākais futbolists: 1998, 2008
 FIFA 100

Ārējās saites 

1974. gadā dzimušie
Itālijas futbolisti
Itālijas izlases futbolisti
FIFA 100
1996. gada Eiropas čempionāta futbolā spēlētāji
1998. gada FIFA Pasaules kausa spēlētāji
2000. gada Eiropas čempionāta futbolā spēlētāji
2002. gada FIFA Pasaules kausa spēlētāji
2004. gada Eiropas čempionāta futbolā spēlētāji
2006. gada FIFA Pasaules kausa spēlētāji
2008. gada Eiropas čempionāta futbolā spēlētāji
Turīnas "Juventus" spēlētāji
Braiens Mejs

Braiens Harolds Mejs (; dzimis  Hemptonā, Apvienotajā Karalistē) ir angļu mūziķis, zināms kā rokgrupas Queen ģitārists. Viņš sarakstījis tādus grupas hitus kā Tie Your Mother Down, Fat Bottomed Girls, We Will Rock You, Who Wants to Live Forever un I Want It All. Rolling Stone žurnāls atzinis Meju par 39. visu laiku labāko ģitāristu. Karjeras laikā Mejs izmantojis daudz dažādas ģitāras, tomēr visbiežāk sevis konstruēto "Red Special" jeb "Īpašo Sarkano".

80. gadu beigās un 90. gadu sākumā Fredija Merkūrija un sava tēva Harolda Meja nāves dēļ Mejs ieslīga depresijā. Viņam pat nācās uz laiku ārstēties klīnikā.

Atsauces

Ārējās saites 

 
 

1947. gadā dzimušie
Londonā dzimušie
Queen dalībnieki
Angļu mūziķi
Jaunde

Jaunde () ir Kamerūnas galvaspilsēta un otra lielākā pilsēta aiz Dualas. Tā atrodas valsts centrālajā daļā 750 metrus virs jūras līmeņa. Pilsētā dzīvo vairāk nekā 2,5 miljoni iedzīvotāju.

Vēsture 
Jaundi 1888. gadā dibināja vācu tirgotāji ziloņkaula tirdzniecībai un lauksaimniecības iespēju izpētei. 1. Pasaules kara laikā to okupēja Beļģija. Pēc Vācijas sakāves Francija kļuva par noteicošo koloniālo varu Austrumkamerūnā un Jaunde kļuva par Franču Kamerūnas galvaspilsētu. Līdz ar Kamerūnas Republikas izveidi tā kļuva arī par jaunās valsts galvaspilsētu.

Ārējās saites 

Kamerūnas pilsētas
Āfrikas galvaspilsētas
Džanluidži Bufons

Džanluidži Bufons (; dzimis  Kararā, Itālijā) ir itāļu futbola vārtsargs, bijušais Itālijas futbola izlases dalībnieks. Pašlaik (2019) Bufons pārstāv Itālijas Serie A komandu Turīnas "Juventus".

Dzimis sportiskā ģimenē — Bufona māte ir diska metēja, tēvs ir svarcēlājs, bet māsas spēlē volejbolu. Bufona onkulis spēlēja basketbolu. Bufons ir slavenā futbola vārtsarga Lorenco Bufona brālēna mazdēls. Lorenco Bufons piedalījās 1962. gada FIFA Pasaules kausā, kur Itālija izstājās grupu turnīrā. Bufons ir izcīnījis FIFA Pasaules kausu 2006. gadā.

2004. gadā Pele viņu iekļāva savā FIFA 100 sarakstā kā vienu no 125 labākajiem futbolistiem futbola vēsturē.

Sasniegumi 
Parma

 Coppa Italia: 1998—99
 Supercoppa Italiana: 1999
 UEFA kauss: 1998—99

Juventus

 Itālijas Serie A: 2001—02, 2002—03, 2011—12, 2012—13, 2013—14, 2014—15, 2015—16, 2016—17, 2017—18, 2019—20
 Itālijas Serie B: 2006—07
 Coppa Italia: 2014—15, 2015—16, 2016—17, 2017—18
 Supercoppa Italiana: 2002, 2003, 2012, 2013, 2015, 2020

Paris Saint-Germain

 Francijas 1. līga: 2018—19
 Trophée des Champions: 2018

Itālija

 FIFA Pasaules kauss: 2006

Individuālie sasniegumi

 Itālijas Serie A gada labākais vārtsargs: 1999, 2001, 2002, 2003, 2005, 2006, 2008, 2012, 2014, 2015, 2016, 2017
 Itālijas Serie A gada labākais futbolists: 2016—17
 UEFA klubu gada labākais vārtsargs: 2002—03, 2016—17
 UEFA klubu gada labākais futbolists: 2002—03
 FIFA 100
 FIFA Pasaules kausa labākais vārtsargs: 2006

Personīgā dzīve 
Džanluidži Bufona vectēva brālēns Lorenco Bufons arī ir pārstāvējis Itālijas izlasi kā vārtsargs.

Atsauces

Ārējās saites 

1978. gadā dzimušie
Itālijas futbolisti
Itālijas izlases futbolisti
Futbola vārtsargi
1998. gada FIFA Pasaules kausa spēlētāji
2002. gada FIFA Pasaules kausa spēlētāji
2006. gada FIFA Pasaules kausa spēlētāji
2010. gada FIFA Pasaules kausa spēlētāji
2014. gada FIFA Pasaules kausa spēlētāji
2004. gada Eiropas čempionāta futbolā spēlētāji
2008. gada Eiropas čempionāta futbolā spēlētāji
2012. gada Eiropas čempionāta futbolā spēlētāji
2016. gada Eiropas čempionāta futbolā spēlētāji
FIFA 100
Parma F.C. spēlētāji
Turīnas "Juventus" spēlētāji
Parīzes "Saint-Germain" spēlētāji
1996. gada vasaras olimpisko spēļu dalībnieki
Ūlofs Melbergs

Ūlofs Melbergs (; dzimis , Gullspongā, Zviedrijā) ir zviedru futbola treneris un bijušais futbolists, kas spēlēja aizsarga pozīcijā. Bijis Zviedrijas futbola izlases dalībnieks.

Futbolista karjera 
Ar futbolu sāka nodarboties vietējā klubā Gullspångs IF. Vēlāk pārstāvēja Zviedrijas klubus Degerfors IF un AIK. 1998. gadā AIK sastāvā uzvarēja Allsvenskan un kļuva par Zviedrijas čempionu. Pēc tam pievienojās Spānijas La Liga klubam Santanderas "Racing", kurā nospēlēja trīs sezonas.

2001. gadā pārgāja uz Anglijas Premjerlīgas klubu Aston Villa. No 2003. līdz 2006. gadam bija komandas kapteinis. Kopumā klubā aizvadīja septiņas sezonas. 2008.—2009. gada sezonā spēlēja Itālijas A sērijas klubā Juventus, izcīnot 2. vietu līgā. 2009. gadā pievienojās Grieķijas klubam Pirejas "Olympiacos". Tā sastāvā divreiz kļuva par Grieķijas čempionu (2010–11, 2011–12) un vienreiz izcīnīja Grieķijas kausu (2012. gadā).

2012.—2013. gada sezonā spēlēja Spānijas kluba Villarreal sastāvā Otrajā divīzijā un palīdzēja tam izcīnīt 2. vietu un atgriezties La Liga. Karjeru noslēdza Dānijas kluba FC København rindās.

Zviedrijas izlasē pirmo spēli aizvadīja  pret Itāliju. Izlases sastāvā piedalījies četros Eiropas čempionāta finālturnīros (, , , ). Spēlējis arī divos FIFA Pasaules kausos — 2002. un 2006. gadā. No 2002. līdz 2006. gadam bija komandas kapteinis. Karjeru izlasē noslēdza pēc 2012. gada Eiropas čempionāta. Izlases rindās aizvadījis 117 spēles un guvis astoņus vārtus.

2003. gadā tika atzīts par Zviedrijas gada labāko futbolistu, saņemot Guldbollen balvu.

Trenera karjera 
2015. gada novembrī tika iecelts par IF Brommapojkarna galveno treneri. Klubs tolaik spēlēja trešajā pēc līmeņa Zviedrijas līgā — 1. divīzijā. Jau pirmajā savā sezonā uzvarēja līgā un iekļuva Superettan, bet nākamajā sezonā uzvarēja arī otrajā spēcīgākajā līgā un izcīnīja ceļazīmi uz Allsvenskan. Pēc sezonas Melbergs amatu atstāja.

2019. gada jūlijā kļuva par Dānijas 1. divizījas kluba Fremad Amager galveno treneri. Tomēr šajā klubā nostrādāja tikai dažus mēnešus un tā paša gada 3. septembrī tika iecelts par Allsvenskan kluba Helsingborgs IF galveno treneri.

Atsauces

Ārējās saites 

1977. gadā dzimušie
Zviedrijas futbolisti
Zviedrijas izlases futbolisti
2002. gada FIFA Pasaules kausa spēlētāji
2006. gada FIFA Pasaules kausa spēlētāji
2000. gada Eiropas čempionāta futbolā spēlētāji
2004. gada Eiropas čempionāta futbolā spēlētāji
2008. gada Eiropas čempionāta futbolā spēlētāji
2012. gada Eiropas čempionāta futbolā spēlētāji
Aston Villa F.C. spēlētāji
Villarreal CF spēlētāji
Turīnas "Juventus" spēlētāji
Zviedrijas futbola treneri
Vesterjētlandes lēnē dzimušie
Pavels Nedveds

Pavels Nedveds (; dzimis , Hebā, Čehoslovākijā) ir bijušais čehu futbolists. Viņš spēlēja pussarga pozīcijā.

Lielāko savu karjeras daļu viņš pavadīja Romas "Lazio" un Turīnas "Juventus" klubos.

2004. gadā Pele viņu iekļāva savā FIFA 100 sarakstā kā vienu no 125 labākajiem futbolistiem futbola vēsturē.

Sasniegumi 
Sparta Prague

 Čehoslovākijas Pirmā līga: 1992–93
 Čehijas 1. līga: 1993–94, 1994–95
 Čehijas kauss: 1995–96

Lazio

 Itālijas Serie A: 1999–2000
 Coppa Italia: 1997–98, 1999–2000
 Supercoppa Italiana: 1998, 2000
 UEFA Kausu ieguvēju kauss: 1998–99
 UEFA Superkauss: 1999

Juventus

 Itālijas Serie A: 2001–02, 2002–03
 Supercoppa Italiana: 2002, 2003
 Itālijas Serie B: 2006–07

Individuālie sasniegumi

 Čehijas gada futbolists: 1998, 2000, 2003, 2002
 Itālijas Serie A gada labākais futbolists: 2003
 Zelta bumba: 2003
 FIFA 100

Ārējās saites 

1972. gadā dzimušie
Čehijas futbolisti
Čehijas izlases futbolisti
FIFA 100
1996. gada Eiropas čempionāta futbolā spēlētāji
2000. gada Eiropas čempionāta futbolā spēlētāji
2004. gada Eiropas čempionāta futbolā spēlētāji
2006. gada FIFA Pasaules kausa spēlētāji
S.S. Lazio spēlētāji
Turīnas "Juventus" spēlētāji
Karlovi Varu apgabalā dzimušie
Zelta bumbas ieguvēji
1601. gads

1601. (MDCI) bija parastais gads, kas sākās pirmdienā (pēc Gregora kalendāra). 1601. gads bija pirmais XVII gadsimta gads.

Notikumi 
 1. janvāris — pirmā diena 17. gadsitmā
 10. janvāris — Anglijas Ost-Indijas kompānija ieguva monopoltiesības tirdzniecībai Indostānas pussalā, Indoķīnā un Dienvid-Austrumāzijas salās.
 8. februāris — grāfs Esseks un viņa sabiedrotie izgāja Londonas ielās lai organizētu sacelšanos, taču viņa spēki tika viegli izklīdināti. Slepenā padome piesprieda Essekam nāvessodu, kas februāra beigās tika arī izpildīts.

Nezināmi datumi 
 Anglijas parlaments noprotestēja karalienes praksi tirgot patentus uz monopoltiesībām tirdzniecībā.
 Lerma nosūtīja uz Anglijas krastiem 50 kuģu lielu floti, taču tā cieta vētrā. Spāņu militārā vienība izsēdās Īrijas krastā pie Kinsales, taču tika sakauta. Mauntdžojs pie Kinsales sakāva īrus.
 spāņi sāk Ostendes (Flandrijā) aplenkumu.
 Francijā dibināta tirdzniecības komisija.
 Francija zaudē Salucco apriņķi un iegūst Dienvidburgundiju. Francijai no Pjemontas tiek pievienotas Bressa un Bjužeja.
 Transilvānijas magnāti, kas bija sazvērestībā ar moldāvu bajāriem, iebruka Valahijā un kaujā sakāva Mihaju. Mihajs bēga, bet drīz vien tika nogalināts.
 Baltkrievu zemnieki sāk sacelšanos Vitebskas un Polockas apgabalos un pievienojas kazaku nodaļām.
 Nurhaci pabeidza čžurčžeņu cilšu apvienošanu un izveidoja karaspēku («astoņkarogu karaspēks»).
 Učane pilsētnieku sacelšanās pret Čeņ Finu.
 Sučžou audēju sacelšanās Ge Sjaņa vadībā.
 Ķīna izlēma izvest savu karaspēku no Korejas, bet Korejas valdnieks lūdza to nedarīt, norādot uz saspīlēto iekšējo stāvokli.

Dzimuši 

 8. janvāris — Baltasars Grasiāns, spāņu rakstnieks (miris 1658.)
 17. augusts — Pjērs Fermā (Pierre de Fermat), franču matemātiķis (miris 1665.)
 22. septembris — Austrijas Anna (Anne d'Autriche), Francijas karaliene (mirusi 1666.)
 27. septembris — Luijs XIII (Louis XIII), Francijas karalis (miris 1643.)

Miruši 

 17. februāris — Varlaāms, Rjazaņas un Muromas arhibīskaps
 12. augusts — Mihajs Drosmīgais (Mihai Viteazul), Valahijas un Moldāvijas hospodars (dzimis 1558.)
 24. oktobris — Tiho Brahe, dāņu astronoms (dzimis 1546.)
Hornas rags

Hornas rags (, ) ir Čīles galējais dienvidu punkts. Izvietojies Ermita salu dienvidu galā Hornas salā un tiek uzskatīts par Dienvidamerikas galējo dienvidu punktu. Hornas rags ir Dienvidameriku un Antarktīdu atdalošā Dreika šauruma ziemeļu robeža. Dienvidos no Hornas raga atrodas Dienvidamerikai piederošās Djego Ramiresa salas.

Zemesragu 1616. gadā atklāja holandiešu ekspedīcija, ko vadīja Villems Shautens un Jakobs Le Mērs, un nosauca to par godu Hornas pilsētai Holandē (tā saucās arī viens no ekspedīcijas kuģiem, kas gāja bojā).

Ārējās saites 

Zemesragi
Čīles ģeogrāfija
Dienvidamerikas ekstrēmi
Klīvlenda

Klīvlenda (), arī Klīvlande, ir pilsēta Ohaio štatā, ASV, pie Ēri ezera. Šī ir štata otra apdzīvotākā un ASV 45. apdzīvotākā pilsēta ar gadrīz 397 tūkstošiem iedzīvotāju (2010. gada ASV tautas skaitīšanas dati). Klīvlenda ir Kaijahogas apgabala administratīvais centrs. Klīvlendā atrodas Rokenrola slavas zāle. Pilsētā ir bāzēti vairāki sporta klubi, tai skaitā Klīvlendas "Indians" (MLB, beisbols), Klīvlendas "Browns" (NFL, amerikāņu futbols) un Klīvlendas "Cavaliers" (NBA, basketbols).

Piezīmes

Ārējās saites
Pēteris Ozoliņš (režisors)

Pēteris Ozoliņš, pseidonīms Vidridžu Pēteris (1864-1938), bija latviešu aktieris un Rīgas Latviešu biedrības teātra direktors. P. Ozoliņa vadībā latviešu teātris no šaura iesācēju teātra izauga par visas tautas teātri. Līdz ar Jēkabu Duburu un Aleksi Mierlauku viens no populārākajiem latviešu aktieriem 19. gadsimta beigās.

Dzīves gājums 
Dzimis 1864. gada 30. augustā Vidrižu pagasta Langžu māju saimnieka ģimenē. 1885. gadā iestājās Rīgas latviešu biedrības teātrī, ko vadīja Hermanis Rode-Ēbelings (1846-1906). No 1889. līdz 1891. gadam viņš mācījās Drēzdenes konservatorijas dramatiskajā nodaļā, pēc tam no 1891. līdz 1893. gadam strādāja par aktieri Vācijā.

Pēc atgriešanās dzimtenē no 1893. līdz 1903. gadam P. Ozoliņš bija Rīgas Latviešu teātra direktors un galvenais režisors pie Rīgas Latviešu biedrības. Ar lieliem panākumiem inscenēja Rūdolfa Blaumaņa "Pazudušo dēlu" (1893) un Aspazijas "Vaideloti" un "Zaudētās tiesības" (abas 1894), kā arī Viljama Šekspīra, Henrika Ibsena un Gerharta Hauptmaņa lugas. 1903.—1905. gadā viņš darbojās par "Rīgas Avīzes" teātra kritiķi. Atkārtoti vadīja Rīgas Latviešu biedrības teātri no 1905. līdz 1913. gadam. 1908. gadā Rīgas Latviešu biedrības ēka nodega, iznīcinot arī teātra rekvizītus, tomēr P. Ozoliņš spēja teātra darbību ātri atjaunot. Viņa vadības laikā Rīgas Latviešu biedrības teātris katru sezonu nospēlēja ar 200 teātra izrāžu.

Pēc Pirmā pasaules kara P. Ozoliņš bija bankas direktors, pēc tam — uzņēmējs un namsaimnieks. Miris 1938. gada 24. decembrī Rīgā.

Dalība sabiedriskās organizācijās 
1927. gadā pēc RLB priekšnieka Andreja Krastkalna ieteikuma uzņemts Rīgas ložā Jāņuguns.

Atsauces 

1864. gadā dzimušie
1938. gadā mirušie
Latviešu teātra aktieri
Brīvmūrnieki
Rīgas Meža kapos apbedītie
Limbažu novadā dzimušie
Dandī

Dandī (, ) ir pilsēta Skotijā, Lielbritānijā pie Ziemeļjūras. Ar 156 561 iedzīvotāju 2012. gadā tā ir ceturtā lielākā pilsēta Skotijā un viena no Skotijas 32 administratīvajām vienībām.

Dandī pilsētā atrodas Dandī Universitāte, kas ir viena no vadošajām universitātēm Lielbritānijā. Tā var lepoties ar augstiem sasniegumiem daudzos mācību priekšmetos. Tā ir mājvieta 18 000 studentu un 3000 pasniedzējiem.

Atsauces

Ārējās saites 

Skotijas pilsētas
Evergleidas nacionālais parks

{| class="infobox vcard" style="width:275px; font-size:90%; line-height:1.40em; text-align:left; background-color:#F9F9F9; border: 1px solid #D9D9D9;"
|-
| colspan=2 bgcolor=#d3daed align=center | <big>Evergleidas nacionālais parksEverglades National Park</big>
|-
| colspan=2 align=center | 
|-
| colspan=2 align=center | 

Evergleidas nacionālā parka atrašanās vietaASV teritorijā norādīta ar sarkano punktu
|-
| width=40% | Dibināts || 
|-
| Atrašanās vieta ||  ASV, Floridas štats
|-
|Tuvākās pilsētas
|Maiami, Florida
Holivuda, Florida
|-
| Koordinātas || 
|-
| Platība || 610 497 hektāri
|-
| Apmeklētāji || 1 074 764 gadā (2007)
|}Evergleidas nacionālais parks''' () ir nacionālais parks, kas atrodas Floridas štata dienvidos, ASV. Šis parks galvenokārt sastāv no purviem un dumbrājiem. Gada laikā to apmeklē mazliet vairāk nekā miljons cilvēku. Evergleida ir trešais lielākais parks "galvenajā" ASV teritorijā.

Evergleidas nacionālo parku izveidoja, lai aizsargātu trauslo ekosistēmu. Tajā dzīvo trīsdesmit sešas aizsargājamas dzīvnieku sugas, tostarp Floridas pantera un Amerikas krokodils.

ASV nacionālie parki
Florida
UNESCO Pasaules mantojuma vietas ASV
Gangtoka

Gangtoka (, hindi un ) ir Indijas pilsēta. Lielākā pilsēta Sikimas štatā, kā arī šī štata galvaspilsēta. Tā atrodas 1437 metru augstumā virs jūras līmeņa, pašā Himalaju kalnu pakajē.

Atsauces 

Indijas pilsētas
Glečera nacionālais parks

{| class="infobox vcard" style="width:275px; font-size:90%; line-height:1.40em; text-align:left; background-color:#F9F9F9; border: 1px solid #D9D9D9;"
|-
| colspan=2 bgcolor=#d3daed align=center | <big>Glečera nacionālais parksGlacier National Park</big>
|-
| colspan=2 align=center | 
|-
| colspan=2 align=center | 

Glečera nacionālā parka atrašanās vietaASV teritorijā norādīta ar sarkano punktu
|-
| width=45% | Dibināts || 
|-
| Atrašānās vieta ||  ASV, Montānas štats
|-
| Koordinātas || 
|-
| Platība || 4102 km²
|-
| Apmeklētāji || 1 964 399 gadā (2006)
|-
| Iekļauts Pasaules mantojuma sarakstā || 1995. gadā
|}Glečera nacionālais parks (Glacier National Park; "glacier" latviski nozīmē "glečers", "šļūdonis"), dažreiz tiek saukts arī par Gleišera nacionālo parku''', ir viens no ASV daudzajiem nacionālajiem parkiem. Tas atrodas Montānas štata ziemeļos pie pašas Kanādas robežas.

ASV nacionālie parki
Montāna
Grandforksa

Grandforksa () ir trešā lielākā pilsēta ASV štatā Ziemeļdakotā un Grandforksas apgabala administratīvais centrs. Pēc 2010. gada datiem pilsētā dzīvo 52 838 iedzīvotāju, bet tās apkārtnē 98 888 iedzīvotāju. Pilsēta atrodas 233 kilometrus uz dienvidiem no Kanādas pilsētas Vinipegas.

Ziemeļdakotas pilsētas
Davids Trezegē

Davids Seržio Trezegē (; dzimis , Ruānā, Francijā) ir franču bijušais futbola uzbrucējs, kurš lielāko daļu savas karjeras pavadīja Turīnas "Juventus". Trezegē pārstāvēja arī Francijas futbola izlasi, tās sastāvā aizvadot 71 spēli un gūstot 34 vārtus.

2004. gadā Pele viņu iekļāva savā FIFA 100 sarakstā kā vienu no 125 labākajiem futbolistiem futbola vēsturē.

Sasniegumi 
Monaco

 Francijas 1. divīzija: 1996–97, 1999–2000
 Trophée des Champions: 1997

Juventus

 Itālijas Serie A: 2001–02, 2002–03
 Supercoppa Italiana: 2003
 Itālijas Serie B: 2006–07

Francija

 FIFA Pasaules kauss: 1998
 Eiropas čempionāts futbolā: 2000

Individuālie sasniegumi

 Itālijas Serie A gada labākais futbolists: 2001–02
 Itālijas Serie A labākais vārtu guvējs: 2001–02
 FIFA 100

Ārējās saites 

1977. gadā dzimušie
Francijas futbolisti
1998. gada FIFA Pasaules kausa spēlētāji
2000. gada Eiropas čempionāta futbolā spēlētāji
2002. gada FIFA Pasaules kausa spēlētāji
2004. gada Eiropas čempionāta futbolā spēlētāji
2006. gada FIFA Pasaules kausa spēlētāji
Francijas izlases futbolisti
FIFA 100
AS Monaco FC spēlētāji
Turīnas "Juventus" spēlētāji
Alens Ginsbergs

Ērvins Alens Ginsbergs (; dzimis , miris ) bija bītu paaudzes ASV dzejnieks. Pazīstamākais darbs ir 1956. gadā publicētais dzejolis "Kauciens" (Howl), kuru līdz ar Džeka Keruaka romānu "Ceļā" (On the Road) un Viljama Berouza romānu "Kailās brokastis" (Naked Lunch) var uzskatīt par vienu no bītu kustības galvanajiem daiļdarbiem.

Dzīvesgājums 
Dzimis Ņuarkā, skolotāja ģimenē. Māte bija aktīva Komunistu partijas atbalstītāja un bieži ņēma mazo Alenu uz komunistu sapulcēm. Vidusskolas laikā iepazīnās un iemīļoja Volta Vitmena daiļradi.

1949. gadā iestājās Kolumbijas Universitātē, kur iepazinās ar topošajiem Ņujorkas bītu kustības redzamākajiem pārstāvjiem - Džeku Keruaku, Viljamu Berouzu un Nīlu Kesediju. Vēlāk darbojies Sanfrancisko, kur, būdams gejs, iepazinās ar savu ilgadējo partneri Pīteru Orlovski, kā arī ieinteresējās par budismu. 1957. gadā pameta Sanfrancisko un līdz ar citiem bītniekiem uzturējās Parīzē lētā hotelī. Vēlākos gados Ginsbergs ietekmēja arī hipiju kustības līderus Timotiju Līriju, Kenu Kīziju un Bobu Dilanu.

Alens Ginsbergs arī ietekmējā krišniešu kustības attīstību, piedalījās protestos pret Vjetnamas karu, bija geju tiesību aizstāvis un iestājās par psihotropo vielu likumdošanas liberalizāciju.

Ārējās saites 
 Par Alenu Ginsbergu 

Angļu valodā rakstošie
Amerikāņu rakstnieki
Amerikāņu dzejnieki
Karnātaka

Karnātaka (, Karnāṭaka) ir štats Indijas dienvidrietumu daļā. Tas tika izveidots . Sākotnēji to dēvēja par Maisūru, bet sākot ar 1973. gadu sauc par Karnātaku. Štata administratīvais centrs un lielākā pilsēta ir Bengalūru.

Karnātaku rietumos apskalo Arābijas jūra, un robežojas ar Goa, Mahārāštru, Telangānu, Āndhru Pradēšu, Tamilnādu un Keralu. Karnātakas platība ir  km2. Pēc platības tas ir septītais lielākais Indijas štats. 2011. gadā štatā dzīvoja 61,1 miljons iedzīvotāju. Administratīvi sīkāk Karnātaka dalās 30 apgabalos. Štatā izplatītā ir kannadu valoda.

Vēsture 

Karnātakas ziemeļu daļu 3. gadsimtā p.m.ē. pakļāva Maurju imperators Ašoka, pēc tam Āndhras ķēniņš Šatavahans.
3. gadsimtā to pakļāva Pallavas dinastija ar galvaspilsētu Kančipuramā. 6. gadsimtā varu Karnātakā pārņēma Čalukju dinastijas ar galvaspilsētu Badami, kas lielāko varenību sasniedza ķēniņa Pulakešina II valdīšanas laikā (609—642). No 973. gada Čalukju valsts galvaspilsēta atradās Kaljani, šajā laikā to nesekmīgi mēģināja pakļaut tamilu Čolas dinastijas valdnieki. 1186. gadā Čalukju valsts vietā izveidojās Hoisalas impērija, ko 1311. gadā pakļāva Deli sultāna karavadonis Maliks Kafurs. 1343. gadā kaujā pret Madurajas sultānu krita pēdējais Hoisalas ķēniņš Ballala III. Karnātakas ziemeļos izveidojās Bahmani sultanāts ar galvaspilsētu Gulbargu, bet pārējā daļā Vīdžajnāgaras lielvalsts ar galvaspilsētu Hampi (1343—1565).

17. gadsimtā Karnātakas ziemeļu daļu pakļāva moguli, 1724. gadā Haidarābādu nizāmi, bet pēc 1760. gada maratu lielvalsts. Savukārt dienvidu daļā izveidojās Maisoras valsts, kas savu lielāko varenību sasniedza 18. gadsimta otrajā pusē, kad tā Haidera Ali un viņa dēla Tipu sultāna vadībā izcīnīja četrus karus ar Britu Austrumindijas kompānijas karaspēku (1766—1769, 1780—1784, 1790—1792, 1798—1799). Pēc zaudētajiem kariem Maisora kļuva par britu protektorātu, no tās atdalītās teritorijas iekļāva Madrasas un Bombejas Prezidentūrās.

Pēc Britu Indijas sadalīšanās 1947. gadā izveidoja Maisoras štatu. Kad 1956. gadā štatus reorganizēja pēc izplatītākās valodas principa, Maisorai pievienoja kannadu valodā runājošo iedzīvotāju apdzīvotās Bombejas, Madrasas un Haiderabadas štatu daļas. 1973. gadā to pārdēvēja par Karnātakas štatu.

Reliģijas

Atsauces

Ārējās saites 

Indijas štati
Kerala

Kerala (, kēraḷaṃ) ir Indijas štats valsts dienvidrietumu piekrastē. Štats dibināts , apvienojot reģionus, kuros dominējošā valoda bija malajālama. Mūsdienās tā ir oficiālā štata valoda. Keralas platība ir . Ziemeļos un ziemeļrietumos tas robežojas ar Karnātaku, austrumos un dienvidos — ar Tamilnādu, bet rietumos to apskalo Arābijas jūra un Lakšadvīpu jūra. 2011. gadā Keralā dzīvoja 33,4 miljoni iedzīvotāju. Štata administratīvais centrs ir Thiruvananthapurama, bet lielākā pilsēta — Kočina. Administratīvi sīkāk dalās 14 apgabalos.

Vēsture 

Uzskata, ka jau no apmēram 300. gada p.m.ē. daļā Keralas valdījusi tamilu Čeras dinastija, kas pastāvīgi karojusi ar Čolas un Pandju dinastiju tamilu valdniekiem. 
Origens no Aleksandrijas rakstīja, ka pēc Kristus nāves apustulis Svētais Toms devies uz Mezopotāmijas un Persijas zemēm sludināt jauno evaņģēliju, nokļuvis Indijas dienvidos, kur nogalināts.
Jau pirms tam no Ziemeļindijas gar jūras krastu ieceļojuši hindu priesteri.

Ap 800. gadu Čeras dinastija atguva varu, viņu valsts pastāvēja līdz pat 12. gadsimta sākumam, kad to iekaroja Čolas impērija. Līdz pat 16. gadsimtam tagadējā Keralas teritorija sadrumstalojās nelielās valstiņās. 1503. gadā portugāļi uzcēla Kočinas cietoksni, 17. gadsimtā varu pārņēma Nīderlandes Austrumindijas kompānija. 
1729. gadā dienvidos nodibinājās Travankoras ķēniņvalsts. 1766. gadā Maisoras valdnieks iekaroja Keralas ziemeļdaļu, bet Tipu sultāns 1790.–1792. gadā pakļāva Travankoru. Britu Austrumindijas kompānija pēc diviem kariem ar Tipu sultānu (1790-1792, 1798-1799) Keralas ziemeļdaļu ievienoja Madrasas Prezidentūrai, bet Taravankoras valsts kļuva par tās protektorātu.

Pēc Britu Indijas sadalīšanās 1949. gadā izveidojās Travankoras-Kočinas federācija, ko 1950. gadā kā štatu pievienoja to Indijai. Kad 1953. — 1956. gadā štatus reorganizēja pēc izplatītākās valodas principa, no Madrasas atdalīja malajalu valodā runājošo iedzīvotāju teritoriju un iekļāva Keralas štatā.

Reliģijas 
Izplatītākās reliģijas ir hinduisms (56,1%), islāms (24,7%) un kristietība (19%).

Atsauces

Ārējās saites 

Indijas štati
Kočina

Kočina, tiek saukta arī par Koči, ir Indijas pilsēta, kura atrodas Keralas štatā. Kočina ir nozīmīga ostas pilsēta visas valsts līmenī.

Indijas pilsētas
Ladākha

Ladākha () ir Indijas savienības teritorija tās ziemeļos, Himalaju rietumu daļā. Tās galvaspilsēta ir Leha.

Šajā teritorijā dominējošā reliģija ir budisms. Šeit atrodas daudzi budistu klosteri. Caur Ladākhu savā laikā gāja cauri Zīda ceļš.
Ladākhu mēdz dēvēt arī par Mazo Tibetu, jo gan tās kultūra, gan daba ir ļoti līdzīga Tibetā esošajai. Blakus esošajā Himāčala Pradēšas štatā politisko patvērumu guvis Dalailama, garīgais budistu līderis, kurš bija spiests pamest Tibetu un cenšas panākt ar budismu saistīto kultūrvēsturisko pieminekļu saglabāšanu.

Vēsture 
Līdz 1681. gadam Ladākha bija neatkarīga budistu karaļvalsts, tad to pakļāva Tibeta, vēlāk tā kļuva par Mogulu impērijas vasaļvalsti. 18. gadsimta vidū Ladākhas valdnieki sāka maksāt nodevas Kašmirai, no 1819. gada Pendžābai. 1834. gadā to iekaroja Džammu valdnieki un Ladākha kļuva par Britu Indijas daļu.

Savienības teritorijas izveide 
Līdz 2019. gadam Ladākha bija autonomā Džammu un Kašmīras štata sastāvā, kuram 1954. gadā pieņemtais Indijas konstitūcijas 370. pants deva tiesības uz savu atsevišķu konstitūciju, karogu un neatkarīgu lēmumu pieņemšanā visās jomās, izņemot aizsardzību, ārlietas un sakarus.

Indijas parlaments 2019. gada 6. augustā apstiprināja valdības plānu, kas anulēja štata autonomiju un līdz 31. oktobrim izveidoja divas jaunas savienības teritorijas — vienu Džammu un Kašmīras, bet otru Ladākhas teritorijā.

Atsauces

Ārējās saites 

Indijas ģeogrāfija
Fall Grün

Fall Grün (no vācu valodas — 'zaļais gadījums') bija Vācijas plāns agresīvam karam pret Čehoslovākiju. Pirmā projekta izstrāde tika radīta 1937. gada beigās. Militārajai situācijai mainoties, plāns tika uzlabots. Gala izstrādē tika plānots uzbrukt 1938. gada 28. septembrī, taču tika atlikts sakarā ar Minhenes konferences sasaukšanu.

1938. gada 30. septembrī plāns tika pilnībā atcelts, jo Čehoslovākija atdeva Sudetu zemi Vācijai, Čehoslovākija zaudēja lielāko daļu robežas nocietinājumu un vairs nebija aizsardzības pozīcijā. Galu galā, 1939. gada 15. martā, Vācija iebruka Čehoslovākijā ar tās nelielu pretošanos.

Skatīt arī 
 Fall Gelb
 Fall Weiss
 Fall Grün 2
 Fall Blau

Atceltās militārās operācijas
Itālijas kampaņa

Itālijas kampaņa Otrajā pasaules karā bija nosaukums Sabiedroto operācijām Itālijā no 1943. gada līdz kara beigām. Vienotais Sabiedroto Spēku Štābs bija operatīvi atbildīgs par visiem Sabiedroto zemes spēkiem Vidusjūras reģionā un tas plānoja un komandēja iebrukumu Sicīlijā, un kampaņu Itālijas iekšzemē līdz vācu spēku padošanās Itālijā, 1945. gada maijā.

Tiek lēsts, ka starp 1943. gada septembri un 1945. gada aprīli apmēram 60 000 Sabiedroto un 50 000 Vācijas karavīru mira Itālijā. Neviena cita kampaņa Rietumeiropā neprasīja vairāk dzīvību un ievainoto.

Ārējās saites
  kampaņu video ieraksts 

Itālijas vēsture
Otrā pasaules kara kampaņas
Lielā strutene

Lielā strutene, kārpu zāle jeb vandulis (Chelidonium majus) ir 30—100 cm augsts, zarains, daudzgadīgs magoņu dzimtas lakstaugs ar oranždzeltenu piensulu. Mietsakne kanēļbrūna, zaraina. Lapas pamīšus, plūksnaini dalītas, apakšpusē zilgani sarmainas. Apakšējās lapas ar garu kātu, augšējās ar īsu kātu vai sēdošas. Ziedi dzelteni, sakopoti skarveida ziedkopā. Zied no maija līdz septembrim. Auglis 2—5 cm gara pākstveida pogaļa.

Augs izplatīts Eirāzijā. Ieviests Ziemeļamerikā, Jaunzēlandē. Latvijā izplatīts visā teritorijā. Aug krūmājos, mežos, māju tuvumā.

Ķīmiskais sastāvs un izmantojums 

Ārstniecības augs. Struteņu laksti satur ap 20 dažādu alkaloīdu. Tostarp ir helidonīns, homohelidonīns, heleritrīns, oksihelidonīns, sangvinarīns, berberīns, protopīns u.c. Lakstos atrasts karotīns, C vitamīns, ēteriskā eļļa, organiskās skābes, flavonoīdi, saponīni u.c. savienojumi. Lielās strutenes preparāti darbojas bakteriostatiski un fungistatiski. Iekšķīgi ieņemti, struteņu preparāti nedaudz palēnina pulsu, pazemina arteriālo asinsspiedienu, paplašina koronāros asinsvadus, sekmē žults sekrēciju. Tautas medicīnā lieto pret kārpām, varžacīm, kā arī podagras, reimatisma, ādas un kuņģa vēža ārstēšanai.

Atsauces 

Magoņu dzimta
Ārstniecības augi
Lūivila

Lūivila  (, 'Luija pilsēta') arī Lūisvile, ir pilsēta pie Ohaio upes Kentuki, ASV. Ar 756 tūkstošiem iedzīvotāju šī ir štata lielākā pilsēta un 28. lielākā pilsēta ASV, Džefersonas apgabala administratīvais centrs.

Pilsētu 1778. gadā aiz Ohaio krācēm dibinājis Džordžs Rodžers Klārks, 1780. gadā tā nosaukta Francijas karaļa Luija XVI vārdā, pateicībā par Francijas palīdzību Neatkarības karā pret britiem. 
2003. gadā pilsēta tika apvienota ar Džefersonas apgabalu, veidojuma valdība tika nosaukta par Louisville/Jefferson County Metro Government, tiek lietots arī saīsinātais nosaukums Louisville Metro.

Lūivilā notiek Kentuki derbijs, te atrodas KFC, Lūivilas universitāte, ir arī starptautiska lidosta.

Atsauces

Ārējās saites 

 

Kentuki pilsētas
Parastais mārsils

Parastais mārsils jeb timiāns () ir 20—40 cm augsts, mūžzaļš panātru jeb lūpziežu dzimtas puspundurkrūms. Stumbrs stāvs vai pacils, stipri zarains, bieži vien zari vienmērīgi iesakņojas. Lapas pretējas, lineāras vai iegareni olveida, sīkas, 4—10 mm garas un līdz 4 mm platas, ar īsu kātu vai sēdošas. Lapu mala gluda, uz leju ieritinājusies. Lapas pelēcīgi zaļas. Ziedi sīki, sārti vai violeti, divlūpaini, sakopoti stumbru un zaru galā, izveidojot galviņveida vārpas. Zied jūnijā, jūlijā.

Savvaļā aug Eiropas dienviddaļā. Aug ceļmalās, pakalnos.

Lietojums 

Parastā mārsila lakstu sastāvā ir ēteriskā eļļa, kuras galvenās sastāvvielas ir timols, timola metilesteris, p-cimols, karvakrols, terpinēni, linalools, borneols. Parastā mārsila darbīgajām vielām ir antiseptiska un bronhu dziedzeru sekrēciju sekmējoša iedarbību.

Izmanto arī kā krāšņumaugu akmensdārzos un garšaugu. Svaigas vai žāvētas mārsila lapiņas liek pie gaļas, zivju un dārzeņu ēdieniem, mērcēm, salātiem, marinādēm. Pievieno gurķu, zivju un gaļas konserviem. Uzlabo pupiņu un zirņu zupu garšu, pievieno pastētēm, aukstajai gaļai.

Atsauces 

Kaķmētru apakšdzimta
Ārstniecības augi
Krāšņumaugi
Garšaugi
Kailā trūkumzālīte

Kailā trūkumzālīte () ir neliels, līdz 30 cm garš, dzeltenzaļš, daudzgadīgs neļķu dzimtas lakstaugs ar stipri zarainu, zemei pieguļošu stumbru. Lapas pretējas, vienkāršas, olveida vai eliptiskas. Pielapes plēvainas, gar malu ar matiņiem. Ziedi sīki, dzeltenzaļi, galviņveida ziedkopās lapu žāklēs. Zied no jūnija līdz septembrim. Auglis ir riekstiņš.

Augs izplatīts Eiropā (izņemot ziemeļu apgabalus), sastopams Āfrikā un Āzijā un Ziemeļamerikā. Latvijā aug visā valsts teritorijā. Aug smilšainos laukos, ceļmalās, gar dzelzceļa stigām.

Neļķu dzimta
Broņislavs Geremeks

Broņislavs Geremeks (, dzimis kā Benjamins Levertovs (Benjamin Lewertow) , miris autokatastrofā ) bija poļu vēsturnieks un politiķis, viens no Polijas mierīgās pārejas uz demokrātiju arhitektiem.

Dzimis Varšavā ebreju kažokādu tirgotāja ģimenē. Otrā Pasaules kara laikā kopā ar ģimeni ieslodzīts Varšavas geto. Tēvs aizgāja bojā Aušvices nāves nometnē, bet māti un Broņislavu no geto izglāba polis Stefans Geremeks, kurš vēlāk ar Broņislava māti apprecējās. Pieaudzis Geremeks sevi par ebreju neuzskatīja.

1954. gadā Geremeks Varšavas Universitātē ieguva grādu vēsturē, vēlāk papildinājās Parīzē. 1960. gadā ieguva doktora grādu, bet 1989. gadā kļuva par vēstures profesoru. Veica pētījumus viduslaiku kultūrā un sabiedrībā. Desmit grāmatu autors, kas tulkotas desmit valodās.

1950. gadā Geremeks iestājās PASP, bija Varšavas Universitātes partijas pirmorganizācijas otrais sekretārs. 1968. gadā, protestējot pret Varšavas līguma valstu karaspēka iebrukumu Čehoslovākijā, no partijas izstājās. XX gadsimta septiņdesmitajos gados Geremeks tika uzskatīts par vienu no valdošā režīma opozīcijas līderiem. 1980. gada augustā Geremeks pievienojās arodbiedrībai "Solidaritāte" un kļuva par tās konsultantu. Pēc kara stāvokļa ieviešanas Geremeks tika arestēts.

Piedalījās opozīcijas pusē Polijas Apaļā galda sarunās. 1990. gadā kļuva par vienu no liberālās Demokrātiskās ūnijas (Unia Demokratyczna) partijas dibinātājiem. No 1989. līdz 2001. gadam Geremeks bija Polijas Seima deputāts, bet no 1997. gada līdz 2000. gadam Geremeks bija ārlietu ministrs Ježija Buzeka valdībā. Kā ārlietu ministrs parakstīja līgumu par Polijas iestāšanos NATO. 2004. gadā no Varšavas vēlēšanu apgabala tika ievēlēts par Eiropas Parlamenta deputātu (darbojās ALDA).

1932. gadā dzimušie
2008. gadā mirušie
Eiropas Parlamenta deputāti
Polijas politiķi
Vēsturnieki
Triju Zvaigžņu ordeņa lielvirsnieki
Pinatubo

Pinatubo ir aktīvs stratovulkāns, kurš atrodas Lusonas salā, Filipīnās. 1991. gadā notika spēcīgs Pinatubo vulkāna izvirdums, kurā gāja bojā 847 cilvēki.

Atsauces

Ārējās saites 

Filipīnu vulkāni
Aktīvi vulkāni
Stratovulkāni
Tambora

Tamboras kalns (vai Tomboro) ir aktīvs stratovulkāns, kas atrodas Sumbavas salā, Indonēzijā. Sumbavas sala robežojas gan ziemeļos, gan dienvidos ar okeānisko garozu. Līdz ar to Tamboras kalns ir izveidojies tieši virs subdukcijas zonas. Tamboras augstums no pamatnes ir 4300 m (virs jūras līmeņa tikai 2850 m), kas to padara par vienu no augstākajiem kalniem visā Indonēzijas arhipelāgā. Kalns ir veidojies magmai ilgstošā laika periodā izplūstot no kalna iekšienes uz āru. Tas norisinās gadsimtiem ilgi, lai gan 1815. gada aprīlī notika viens no spēcīgākajiem vulkānu izvirdumiem, kāds jebkad reģistrēts, rezultātā izplūstot lielam daudzumam lavas.

Atsauces un piezīmes

Ārējās saites 

Indonēzijas vulkāni
Aktīvi vulkāni
Stratovulkāni
Mazais mārsils

Mazais mārsils () ir smaržīgs lūpziežu dzimtas puskrūms. Stumbri guloši, nenoteikti četršķautnaini, ziedošie stumbri apaļi, ar matiņiem, zari stāvi, 5—10 cm augsti. Lapas sīkas, ar īsu kātu, veselas, eliptiskas, iegareni eliptiskas, pie pamata ar baltiem sarveida matiņiem, virspusē un apakšpusē ar maziem punktveida dziedzeriem. Ziedi divlūpaini, violeti rožaini, sārti violeti vai balti, blīvās galviņās zaru galā. Zied no jūnija līdz augustam.

Augs plaši izplatīts Eiropā un Ziemeļāfrikā, ievests arī Ziemeļamerikā. Latvijā sastopams visā teritorijā. Aug sausās pļavās, kāpās, priežu mežos.

Lietojums 

Tautas medicīnā lieto gremošanas orgānu darbības stimulēšanai, pret sāpēm vēderā, gāzu uzkrāšanos zarnās, nieru slimību ārstēšanai kā diurētisku, nomierinošu un pretdrudža līdzekli, kā arī garā klepus, astmas, hipertonijas un bezmiega ārstēšanai.

Lieto kā krāšņumaugu akmensdārzos, veidojot paklājveida audzes. Ir izveidotas šķirnes ar baltiem vai sarkaniem ziediem.

Svaigas un žāvētas lapas, kā arī jauno dzinumu galotnes ar pumpuriem izmanto kā garšaugu. Pulverī sasmalcinātu mārsilu pievieno dārzeņu un gaļas, zivju zupām, kā arī gatavojot mājas sieru. Svaigas mārsila lapiņas pievieno gurķu un tomātu salātiem, marinētiem gurķiem.

Atsauces 

Kaķmētru apakšdzimta
Ārstniecības augi
Krāšņumaugi
Garšaugi
Kodīgais laimiņš

Kodīgais laimiņš () ir daudzgadīgs augs, kas izplatīts Eiropā, ievests un pārgājis savvaļā Ziemeļamerikā. Latvijā bieži sastopams visā teritorijā. Aug sausā, smilšainā augsnē, akmens dārzos un bagātīgās dārza augsnēs, bieži sastopams kāpās. Tas labi aug nabadzīgās augsnēs pie dažādiem apgaismojuma līmeņiem. Augšanu traucē ilgstošs apēnojums un ierobežots ūdens daudzums.

Apraksts 

Sīks, sukulents augs, kura garums ir no 4 — 15 cm augsts daudzgadīgs biezlapju dzimtas lakstaugs. Stublājs tievs un pacils. Lapas veselas, sulīgas, puscilindriskas, šauri olvālveidīgas uz stublāja pamīši sēdošas, sakārtotas jumstiņveidā. Veido velēnveidīgu audzi. Lapām kodīga garša. Ziedu vainaglapas citrondzeltenas, kauslapas ir zaļgandzeltenas, atrodas zaru vai stumbra galā. Auglis- pieci someņi ar īsu, taisnu knābīti. Ziedēšanas laiks ir no jūlija līdz augustam. Ziedi ir hermafrodīti, ko apputeksnē bites. Droga satur alkaloīdus — sedamīnu, nikotīnu, zedinīnu, izopeltjerīnu, kā arī miecvielas, gļotvielas, maz izpētītus glikozīdus, askorbīnskābi, ābolskābi, cukurus u.c.

Biotopi 

Blīvās dažāda lieluma velēnveida audzēs sausos mežos, mežmalās, nogāzēs, kāpās, smiltājos un dzelzceļa uzbērumos.

Medicīnā 

Tiek uzskatīts par noderīgu ārstniecības augu. Bieži tiek lietots tautas medicīnā, lai ārstētu epilepsiju, mazasinību, vemšanu, caureju un kā diurētisku līdzekli. Ārīgi lieto svaigu sulu vai ziedi čūlu, apdegumu, strutojošu brūču ārstēšanai, kārpu un varžacu nodzīšanai. Kā arī izmanto difterijas slimnieki, lai skalotu kaklu.

Kultivēšana 

Kodīgais laimiņš labi pacieš augstu temperatūru un sausumu, bet saknes ir jūtīgas pret slapjām virsmām. Labi aug dažādās pH vidēs vietās, kur ir aizsargāta ausgsne no noteces un nav bieza ēna.

Atsauces 

Ārstniecības augi
Laimiņi
Latvijas flora
Jaroslavs Kačiņskis

Jaroslavs Aleksandrs Kačiņskis (; dzimis ) ir poļu politiķis, Polijas premjerministrs 2006. - 2007. gadā. Bijušā Polijas prezidenta Leha Kačiņska dvīņubrālis. Kad 2007. gadā Jaroslava Kačiņska vadītā partija "Likums un taisnīgums" zaudēja Seima vēlēšanās, atkāpās no amata, un par Polijas premjeru kļuva Donalds Tusks. Pašlaik labējās partijas "Likums un taisnīgums" līderis.

Pirmo publisko atpazīstamību ieguva, kopā ar brāli piedaloties 1962. gada filmā "Par diviem, kuri nozaga mēnesi" (O dwóch takich, co ukradli księżyc). Astoņdesmitajos gados piedalījās arodbiedrības "Solidaritāte" darbā.

Ārējās saites 

1949. gadā dzimušie
Polijas premjerministri
Varšavā dzimušie
Petropavla

Petropavla (), zināma arī kā Petropavlovska (no ), ir pilsēta pie Išimas upes Ziemeļkazahstānas apgabalā, Kazahstānā, netālu no Krievijas robežas, aptuveni 350 km uz rietumiem no Omskas un Transsibīrijas dzelzceļa. Tā ir Ziemeļkazahstānas apgabala galvaspilsēta. Iedzīvotāju skaits ir 193 300 .

Vēsture 
Pilsētu 1752. gadā dibināja kā Krievijas cietoksni, paplašinot apdzīvotas vietas un ietekmi uz dienvidiem kazahu teritorijās. Pilsētas statusu tā ieguva 1807. gadā. Petropavla bija svarīgs zīda un paklāju tirdzniecības centrs līdz Krievijas revolūcijai.

Cilvēki 
Šajā pilsētā ir dzimis šosejas riteņbraucējs Aleksandrs Vinokurovs.

Atsauces

Ārējās saites 

 Oficiālā vietne 
 Neoficiāla vietne
 Petropavlas MTRK forums
 Petropavlas vietējās ziņas angliski

Atsauces 

Kazahstānas pilsētas
UEFA Superkauss

UEFA Superkauss ir ikgadēja futbola balva, par kuru cīnās UEFA Čempionu līgas un UEFA Eiropas līgas uzvarētāji.

Titulētākie klubi ir Barcelona, Madrides "Real" un AC Milan, kas ieguvuši šo trofeju piecas reizes katrs. Pašreizējie kausa ieguvēji ir Madrides "Real" futbolisti, kas 2022. gadā Helsinku olimpiskajā stadionā ar 2:0 pieveica Frankfurtes "Eintracht".

Tituli

Atsauces

Ārējās saites 

 Oficiālā mājaslapa
Juris Pavītols

Juris Pavītols (dzimis 1949. gada 23. aprīlī Dobelē) ir latviešu mūziķis, politiķis, bijušais zemessargs un Latvijas Tautas frontes dalībnieks. Dibinājis roka grupu "Līvi".

Beidzis Latvijas Konservatoriju (tagad Mūzikas akadēmija), iegūstot divas specialitātes: orķestra vadītājs un kultūras nama vadītājs. Darbojies arī apdrošināšanas jomā, dibinājis kooperatīvu un ierakstu studiju "Liepatons", kas darbojas joprojām.

Mūziķa karjeru sācis Liepājā 1966. gadā, kad nodibināja grupu "Jolanta". 1972. gadā mūziķis kopā ar topošo grupas "Līvi" sastāvu koncertēja kā grupa Jura Pavītola vadībā. 1973. gadā republikas skatē Jura Pavītola ansamblis ierindojās 3. vietā aiz ansambļa "Menuets" un Aleksandra Kublinska ansambļa "Baltijas balsis". 1974. gada pavasarī Liepājas pilsētas skatē Jura Pavītola ansamblis ieguva 1. vietu. Tajā pašā gadā ansamblis tika pārdēvēts par "Līvi". Aktīvu un regulāru darbību "Līvi" sāka 1976. gadā. J. Pavītola nacionālā stāja un patriotiskie dziesmu teksti vairākkārt izsauca Padomju Latvijas kultūras sistēmas vadītāju kritiku un aizliegumus. 1982. gadā J. Pavītols pameta grupu nesaskaņu dēļ ar Ēriku Ķiģeli. 

1983. gadā J. Pavītols uz Valmieras kultūras nama ansambļa "Kvelde" bāzes izveidoja jaunu grupu, kas ar nosaukumu "Saime" darbojās Valmieras rajona kolhozā "Matīši". Pirmos gadus ansamblis piedzīvoja panākumus, taču ap 1987. gadu, neskatoties uz dziesmas "Princesīte" augsto 5. vietu "Mikrofona"aptaujā, klausītāju interese samazinājās. 1988. gadā pēc grupas darbības beigām J. Pavītols atgriezās Liepājā, kur dzīvo un strādā vēl joprojām. 1990. gadā J. Pavītola grupas dziesma "Augšāmcelšanās" ieņēma "Mikrofona" rokaptaujas 24. vietu.

Bijis precējies. Ir trīs bērni — Matīss, Zane un Jurģis.

1997. gadā izdots J. Pavītola dziesmu albums "Pēdas", kas ierakstīts ar grupas "Līvi" sākotnējo sastāvu. 2014. gadā izdota J. Pavītola dziesmu izlase jaunās versijās "Pareizi-nepareizās dziesmas", kuras ierakstā piedalījušies dažādi mūziķi.

Diskogrāfija 
 Attopies (EP). Melodija, 1986 - ar grupu "Saime".
 Veltījums Liepājas 370. gadadienai (MC). Mikrofona ieraksti, 1995 - dažādi izpildītāji.
 Pēdas (MC). Gailītis-G, 1997.
 Pareizi-nepareizās dziesmas (CD). Mikrofona ieraksti, 2014.

Ārējās saites 

1949. gadā dzimušie
Latvijas mūziķi
Latvijas ģitāristi
Līvi (grupa)
Dobelē dzimušie
Talsa

Talsa () ir pilsēta Oklahomas štatā, ASV. 2010. gadā Talsā dzīvoja gandrīz 392 000 iedzīvotāji, tādējādi tā ir otra lielākā pilsēta Oklahomas štatā un 46. lielākā Amerikas Savienotajās Valstīs.

Atsauces

Ārējās saites 

 

Oklahomas pilsētas